CELEX: C2005/205/14
Language: da
Date: 2005-08-20 00:00:00
Title: Sag C-238/05: Anmodning om præjudiciel afgørelse forelagt ved kendelse afsagt den 13. april 2005 af Tribunal Supremo (Spanien) i sagen ASNEF-EQUIFAX, Servicios de Información sobre Solvencia y Crédito S.L. mod Administración del Estado og Asociación de Usuarios de Servicios Bancarios (AUSBANC)

20.8.2005   
            
            
               DA
            
            
               Den Europæiske Unions Tidende
            
            
               C 205/7
            
         Anmodning om præjudiciel afgørelse forelagt ved kendelse afsagt den 13. april 2005 af Tribunal Supremo (Spanien) i sagen ASNEF-EQUIFAX, Servicios de Información sobre Solvencia y Crédito S.L. mod Administración del Estado og Asociación de Usuarios de Servicios Bancarios (AUSBANC)
   (Sag C-238/05)
   (2005/C 205/14)
   Processprog: spansk
   Ved kendelse afsagt den 13. april 2005, indgået til Domstolens Justitskontor den 30. maj 2005, har Tribunal Supremo (Spanien) i sagen ASNEF-EQUIFAX, Servicios de Información sobre Solvencia y Crédito S.L. mod Administración del Estado og Asociación de Usuarios de Servicios Bancarios (AUSBANC) forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               A)
            
            
               Kan artikel 81, stk. 1, i traktaten om oprettelse af Det Europæiske Fællesskab fortolkes således, at aftaler om udveksling af information mellem pengeinstitutter om kundernes solvens og betalingsforsinkelser kan anses for forenelige med fællesmarkedet, selv om de påvirker Unionens politik inden for finanssektoren og det fælles kreditmarked og har til virkning at begrænse konkurrencen i sektoren for penge- og kreditinstitutter?
            
         
               B)
            
            
               Kan artikel 81, stk. 3, i traktaten om oprettelse af Det Europæiske Fællesskab fortolkes således, at det er muligt for en medlemsstat gennem konkurrencemyndighederne at godkende aftaler om udveksling af information mellem pengeinstitutter ved oprettelse af et kreditoplysningsregister om kunderne, idet etableringen af registret har gunstige virkninger for forbrugerne og brugerne af disse finansielle tjenesteydelser?